**Semifracàs???**

Glasgow **Redacció Diari El Món** 13/11/2021 9:00 pm

Els negociadors de prop de 200 nacions han arribat aquest dissabte aun acord **que pretén impulsar el món cap a una acció climàtica més urgent**, però... **sense oferir l’avenç transformador que els científics diuen que s’ha de produir si la humanitat vol evitar un escalfament planetari desastrós**. Dues setmanes de converses d’alt perfil han donat lloc a un paquet de mesures que empeny els països a reforçar els objectius climàtics a curt termini i allunyar-se dels combustibles fòssils més ràpidament.

L’acord espera que els països rics compleixin**una promesa incomplerta d’ajudar les nacions vulnerables a fer front als costos creixents del canvi climàtic**. I obre la porta a futurs pagaments que les nacions desenvolupades **podrien fer** pel dany ja causat. L’acord de dissabte, però, **no aconsegueix l’objectiu més ambiciós de l’acord de París del 2015: limitar l’escalfament de la Terra a 1,5 graus centígrads per sobre dels nivells preindustrials**.

De fet, les delegacions han marxat de Glasgow amb la Terra encara en el camí de superar aquest llindar (de graus),**avançant cap a un futur de crisis meteorològiques creixents i danys irreversibles a la natura**. Els representants de les nacions més afectades pel canvi (els del Sud global) temen que l’acord pugui fer que els seus pobles s’enfrontin a una **amenaça existencial**.

**“La diferència entre 1,5 i 2 graus és una condemna a mort per a nosaltres”**, ha dit durant la cimera Aminath Shauna, ministra de Medi Ambient, Canvi Climàtic i Tecnologia de les illes Maldives (arxipèlag situat al sud d’Àsia: 118.000 habitants l’any 1971). “El que és equilibrat i pragmàtic per a altres parts no ajudarà les Maldives a adaptar-se a temps. Serà massa tard.”

Els organitzadors han reconegut que l’acord no arriba prou lluny. Però han argumentat que el progrés aconseguit, combinat amb noves promeses per aturar la desforestació i reduir les emissions de metà, un gas d’efecte hivernacle potent, **crea un full de ruta cap a un futur més segur, i “manté l’1,5 (**d’augment de temperatura) **viu”**.

(Aquesta és l’opinió dels organitzadors, però no la dels científics. I tot aquest afer és una molt greu amenaça per a la vida dels nostres joves i dels nostres descendents. Antoni Ferret)